**Отбасылық кітап оқу**

 Баланың кітапқа деген сүйіспеншілігін тудыру әрбір ата-ананың міндеті, борышы. Баланы кітапқа қызықтырудың басты бір жолы - ата-аналардың өздерінің кітапшыл болып, біліктілікпен, биік талғаммен оқып, отбасы, ошақ қасында әңгіме-дүкен құрып, ондағы оқиғаны тілге тиек ете білу. Ол арқылы кітапқа деген бала құштарлығын арттыруға болады.

Білімді ұрпақ ,егеменді елдің берік тірегі. Тәуелсіз елімізді өркениетті әлемге танытатын, дамыған елдер қатарында терезесін тең ететін күш - білім және білімді ұрпақ. Ыбырай Алтынсарин атамыз: «Оқысаңыз,балалар, шамнан шырақ жағылар», - деп ойдағыны көрегендікпен болжаған.

 Кітап –біздің рухани құндылығымыз, теңдесі жоқ байлығымыз. Өткен замандардың тұңғиық тереңінен сыр шертетін «тарихты да, әдебиетті де, басқа ғылым кереметтерін кітап арқылы білеміз. Жас ұрпақтың санасына туған халқына деген құрмет пен мақтаныш сезімін ұялатып, ұлттық рухты сіңіру, сондай-ақ ана тілі мен әдебиетін, тарихымен өнерін қастерлеп, халықтың салт –дәстүрін аялай, ардақтай білуге тәрбиелеу кітаптың еншісінде.Кітаптан ақыл- кеңес, тәлім-тәрбие, үлгі-өнеге алады. Кітап – біздің рухани жан азығымыз.

Көркем әдебиет балаларды неге үйретеді?

- Отанын сүюге.

- Еңбексүйгіштікке баулу,

- Сөздік қорды байыту,

- Ой ұшқырлығын дамыту,

- Ата-ананы құрметтеу,

- Білімге ,өнерге ұмтылу,

- Адамгершілік, әдептілікке баулу,

- Батыл, өжет болу,

- Денсаулықты нығайту, шынығу,

- Нені болса да үнемдеуге,

- Табиғатты сүю, аялауға үйретеді.

Ата-аналарға отбасылық оқуды насихаттау барысында әрбір ата-анаға қажет етсін – етпесін өзінің тәрбиеші екенін сезіндіріп, мынандай бағытта жұмыс жүргізу керек:

1. Ата-аналарды баласының мектеп қабырғасында жүргендегі мінез құлықтарымен таныстыру. (сынып жетекшілерімен )

2. Ұлттық тәрбие тақырыбына арналған іс-шараларға шақырып қатыстыру.

3. Ата-аналарды жанұядағы тәрбие тақырыбына жазылған кітап, мақалалармен, көркем әдебиеттермен таныстыру, оқуға ұсыну.

4. Ата-аналардың бала тәрбиесіндегі жақсы істері туралы өзара пікір алысу.